Võib-olla oli vale mõte see, et ma soonikut ei teinud. Allserv tundub veidi lai olema. Aga juba eelmise kevade sinisest titakampsist peale olen ma selle "kolm-kokku-ja-kolm silma-välja" mustri lummuses. No nii vahva pind tekib. Nii ma siis "servasin" ka seekord sedamoodi. Hõlmade lilled kasvasid ka lõppkokkuvõttes veidi suuuremaks kui ma arvestasin, aga sellestki pole midagi. Ma ju laisk inimene, ei viitsinud proovilappi  terve lille jagu kududa. Katsetasin lehtedest alates ja veidi vart ka. Mis laiusesse puutub, siis veidi lai ta hetkel tundub, aga eks lõng ole ka pisut nagu "lödi". Selline hästi pehme ja beebikas meriino. Tavaliselt meeldivad mulle pisut konkreetsemad lõngad nagu veidi rohkem. Aga kui ta juba kodus oli ja pehme oli ja tegelikult mõnusalt kootav, no kaua ta siis ikka hapneb.